ਗੁੜਗਾਓਂ ਕੁਈਰ ਪ੍ਰਾਈਡ

ਗੁੜਗਾਓਂ, ਭਾਰਤ ਵਿੱਚ ਪਹਿਲਾ ਪ੍ਰਾਈਡ ਮਾਰਚ 25 ਜੂਨ 2016 ਨੂੰ ਸੈਕਟਰ-29 ਲੀਜ਼ਰ ਵੈਲੀ ਵਿਖੇ ਆਯੋਜਿਤ ਕੀਤਾ ਗਿਆ ਸੀ। ਇਹ ਖਾਲੀ ਥਾਂਵਾਂ ਦੇ ਖਲਾਅ ਨੂੰ ਭਰਨ ਲਈ ਬਣਾਇਆ ਗਿਆ, ਜੋ ਕਿ ਕੁਈਰ ਦੋਸਤਾਨਾ ਅਤੇ ਐਲ.ਜੀ.ਬੀ.ਟੀ.ਕਿਉ.ਆਈ.ਏ.+ ਕਮਿਊਨਿਟੀ ਮੀਟਿੰਗਾਂ ਅਤੇ ਖੁੱਲ੍ਹੀ ਗੱਲਬਾਤ ਦਾ ਸੱਭਿਆਚਾਰ ਬਣਾਉਣ ਲਈ ਰਾਹ ਪੱਧਰਾ ਕਰਦਾ ਹੈ। ਪੂਰੀ ਦੁਨੀਆ ਵਿੱਚ ਐਲ.ਜੀ.ਬੀ.ਟੀ.ਕਿਉ. ਭਾਈਚਾਰਾ ਦੁਰਵਿਵਹਾਰ, ਵਿਤਕਰੇ ਅਤੇ ਇੱਥੋਂ ਤੱਕ ਕਿ ਅਪਰਾਧੀਕਰਨ ਦੇ ਲਗਾਤਾਰ ਖ਼ਤਰੇ ਵਿੱਚ ਹੈ। ਭਾਰਤੀ ਦੰਡਾਵਲੀ ਦੀ ਧਾਰਾ 377 ਤਹਿਤ ਸਮਲਿੰਗੀ ਸਬੰਧਾਂ ਨੂੰ ਗੈਰ-ਕੁਦਰਤੀ ਜਾਂ ਕੁਦਰਤ ਦੇ ਹੁਕਮ ਦੇ ਵਿਰੁੱਧ ਮੰਨਿਆ ਜਾਂਦਾ ਸੀ।

'ਗੁੜਗਾਓਂ ਬਹੁਤ ਸਾਰੀਆਂ ਬਹੁ-ਰਾਸ਼ਟਰੀ ਕੰਪਨੀਆਂ ਦਾ ਘਰ ਹੈ, ਜੋ ਬਿਨਾਂ ਕਿਸੇ ਯੋਗਦਾਨ ਦੇ ਇਸ ਸ਼ਹਿਰ ਤੋਂ ਬਸ ਆਪਣਾ ਕੋਟਾ ਪੂਰਾ ਕਰ ਰਹੀਆਂ ਹਨ, ਇਸ ਸ਼ਹਿਰ ਵਿੱਚ ਸਮਾਜ ਦੇ ਕੁਝ ਵਰਗਾਂ ਲਈ ਇੱਕ ਤੇਜ਼ ਰਫ਼ਤਾਰ ਅਤੇ ਨਿਵੇਕਲੀ ਜਗ੍ਹਾ ਹੈ ਅਤੇ ਇਥੇ ਵਿਕਾਸ ਦੇ ਦੋ ਪਾਸਿਆਂ ਦੀ ਤਿੱਖੀ ਹਕੀਕਤ ਦਿਖਾਈ ਦਿੰਦੀ ਹੈ।'

ਪਰੇਡ ਦਾ ਸਮਰਥਨ ਦਿੱਲੀ ਕੁਈਰ ਪ੍ਰਾਈਡ ਪਰੇਡ ਦੇ ਪ੍ਰਬੰਧਕਾਂ ਦੁਆਰਾ ਕੀਤਾ ਗਿਆ ਸੀ, ਪਰ ਗੁੜਗਾਓਂ ਵਿੱਚ ਇਸਦੀ ਮੇਜ਼ਬਾਨੀ ਕਰਨ ਦੀ ਪਹਿਲ ਪੂਜਾ ਬਜਾਦ ਦੀ ਸੀ, ਜੋ ਇੱਕ ਅੰਤਰਰਾਸ਼ਟਰੀ ਐਨ.ਜੀ.ਓ. ਲਈ ਕੰਮ ਕਰਦੀ ਹੈ ਅਤੇ ਵਿਕਾਸ ਦੇ ਖੇਤਰ ਵਿੱਚ ਇੱਕ ਪੇਸ਼ੇਵਰ ਹੈ। 12 ਜੂਨ 2016 ਨੂੰ ਹੋਏ ਹਮਲੇ ਦੇ ਪੀੜਤਾਂ ਪ੍ਰਤੀ ਇਕਜੁੱਟਤਾ ਦਿਖਾਉਣ ਲਈ ਪਰੇਡ ਦੀ ਮੇਜ਼ਬਾਨੀ ਵੀ ਕੀਤੀ ਗਈ ਸੀ, ਜਿੱਥੇ ਓਰਲੈਂਡੋ, ਫਲੋਰੀਡਾ ਦੇ ਇੱਕ ਨਾਈਟ ਕਲੱਬ ਵਿੱਚ ਪਲਸ ਕਲੱਬ ਵਿੱਚ ਇੱਕ ਬੰਦੂਕਧਾਰੀ ਨੇ 49 ਲੋਕਾਂ ਦੀ ਹੱਤਿਆ ਅਤੇ 53 ਹੋਰਾਂ ਨੂੰ ਜ਼ਖਮੀ ਕੀਤਾ ਸੀ। ਗੋਲੀਬਾਰੀ ਦੇ ਪੀੜਤਾਂ ਅਤੇ ਉਨ੍ਹਾਂ ਦੇ ਦੋਸਤਾਂ ਅਤੇ ਪਰਿਵਾਰ ਲਈ ਸੋਗ ਤੋਂ ਇਲਾਵਾ, ਪ੍ਰਾਈਡ ਮਾਰਚ ਵਿੱਚ ਐਲ.ਜੀ.ਬੀ.ਟੀ. ਪ੍ਰਾਈਡ ਮਹੀਨਾ (ਜੂਨ) ਮਨਾਉਣ ਦਾ ਏਜੰਡਾ ਵੀ ਸ਼ਾਮਲ ਸੀ।

ਇਸ ਸਮਾਗਮ ਵਿੱਚ ਭਾਰਤੀ ਦੰਡਾਵਲੀ ਦੀ ਧਾਰਾ 377 ਨੂੰ ਰੱਦ ਕਰਨ ਦੀ ਵਿਸ਼ੇਸ਼ ਮੰਗ ਕੀਤੀ ਗਈ ਸੀ, ਜੋ ਕਿ ਬ੍ਰਿਟਿਸ਼ ਬਸਤੀਵਾਦੀ ਸ਼ਾਸਨ ਦੁਆਰਾ ਲਿਆਂਦੀ ਗਈ ਸੀ ਅਤੇ ਸਮਾਜਿਕ ਨਿਆਂ ਨੂੰ ਯਕੀਨੀ ਬਣਾਉਣ ਅਤੇ ਸੱਚਮੁੱਚ ਸੰਮਿਲਿਤ ਮਾਹੌਲ ਬਣਾਉਣ ਲਈ ਜਿਨਸੀ ਰੁਝਾਨ ਦੇ ਕਾਰਨ ਵਿਤਕਰੇ ਤੋਂ ਆਜ਼ਾਦੀ ਦੀ ਮੰਗ ਕੀਤੀ ਗਈ ਸੀ। ਇਸ ਵਿੱਚ "ਅਬ ਗੁੜਗਾਉਂ ਦੂਰ ਨਹੀਂ" ਦਾ ਨਾਅਰਾ ਸੀ, ਜਿਸ ਵਿੱਚ ਸ਼ਹਿਰ ਵੱਲੋਂ ਚੁੱਕੇ ਗਏ ਕਦਮ ਦੀ ਘੋਸ਼ਣਾ ਕੀਤੀ ਗਈ ਸੀ। ਸਮਾਗਮ ਦੀ ਸ਼ੁਰੂਆਤ ਪ੍ਰਾਈਡ ਸਟੇਟਮੈਂਟ ਨੂੰ ਪੜ੍ਹਨ ਨਾਲ ਹੋਈ ਅਤੇ ਉਸ ਤੋਂ ਬਾਅਦ ਓਰਲੈਂਡੋ ਅਤੇ ਮੈਕਸੀਕੋ ਵਿਖੇ ਗੋਲੀਬਾਰੀ ਦੇ ਪੀੜਤਾਂ ਨਾਲ ਇਕਜੁੱਟਤਾ ਲਈ ਮੋਮਬੱਤੀ ਦੀ ਰੌਸ਼ਨੀ ਨਾਲ ਓਪਨ ਮਾਈਕ ਅਤੇ ਸੰਗੀਤ ਅਤੇ ਡਾਂਸ ਪੇਸ਼ਕਾਰੀ ਕੀਤੀ ਗਈ।

 ਹਵਾਲੇ 

ਸ਼੍ਰੇਣੀ:ਭਾਰਤ ਵਿਚ ਪ੍ਰਾਈਡ ਮਾਰਚ